section_heading: O klubu
paragraph_text: "Drita" je osnovana 1947. godine kao klub gnjilanskih Albanaca nasuprot multietničke, pretežno srpske "Crvne Zvezde". Komunistuički režim je ugasio klub 1952. godine. Do obnove rada kluba dolazi 1971. pod imenom FK "Polet" (alb. KF "Poleti").  U klubu je bila većina članova Albanaca, te se od sredine 1970.-ih naziva nanovo "Drita". Do raspada SFRJ "Drita" je bila u sjeni "Crvene zvezde" (koja je igrala i "2. saveznu ligu"). U početku "Drita" igra u nižim ligama, kao "Međuopćinskoj ligi Gnjilane". Krajem 1980.-ih "Drita" ulazi u "Kosovku nogometnu ligu". Od 1991. godine, nakon raspada SFRJ i nastajanja SRJ, na Kosovu je osnovan samostalni nogometni savez i osnovana liga u koju su ušli pretežno albanski klubovi, te je djelovala van službenog nogometnog sustava SR Jugoslavije, te je "Drita" redovito nastupala u ligi. <br> 1999. godine je završen Rat na Kosovu, te Kosovo dolazi pod administraciju UMNIK-a. Osnovana je nova kosovska liga, koja je nazvana "Superliga Kosova". 2008. je Kosovo proglasilo neovisnost, a sredinom 2010.-ih primitkom Kosovskog saveza u FIFA i UEFA i liga je službeno priznata. <br> "Drita" je od 2000. godine do 2019. dva puta bila prvak Kosova, te jednom osvojila kup. U sezoni 2018./19. "Drita" je prvi put nastupala u UEFA eurokupovima - kvalifikacijama za "Ligu prvaka" i "Europsku ligu". <br> Glavni rival "Drite" je "Gnjilani", klub osnovan 1995. godine kao sljednik "Crvene zvezde".